5. pielikums

23.03.2022. nolikumam Nr.13

“Konkursa “Ādažu novada jauno uzņēmēju

atbalsta konkurss 2022” nolikums”

**Projekta finansēšanas līgumA VEIDNE**

 Nr. JUR 2022

Ādažos, Ādažu novadā

*Līguma abpusējas parakstīšanas datums ir pēdējā paraksta laika zīmoga datums*

**Ādažu novada pašvaldība** (turpmāk – Finansētājs), reģistrācijas Nr. 90000048472, adrese - Gaujas iela 33A, Ādaži, Ādažu pagasts, Ādažu novads, LV-2164, kuras vārdā uz Ādažu novada pašvaldības nolikuma pamata darbojas tās izpilddirektors Guntis Porietis, no vienas puses, un

**\_\_\_\_\_\_\_\_\_\_\_\_\_\_\_\_\_** (turpmāk – Līdzfinansējuma saņēmējs), saimnieciskās darbības veicēja reģistrācijas Nr.\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_, Ādaži, Ādažu pagasts, Ādažu nov., LV-2164, no otras puses,

turpmāk kopā sauktas „Puses”, un katra atsevišķi „Puse”, pamatojoties uz Ādažu novada pašvaldības konkursa „Ādažu novada jauno uzņēmēju atbalsta konkurss 2022” (turpmāk - Konkurss) nolikumu (turpmāk – Nolikums), Projektu vērtēšanas komisijas 2022.gada \_\_.\_\_\_\_\_\_ sēdes lēmumu Nr.\_\_ par projekta apstiprināšanu un Līdzfinansējuma piešķiršanu, noslēdz šādu līgumu (turpmāk – Līgums):

 **1.** **Līguma priekšmets**

* 1. Līdzfinansējuma saņēmējs realizē **projektu „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”** (turpmāk – Projekts) atbilstoši Projekta pieteikumam (1.pielikums), kas ir Līguma neatņemama sastāvdaļa.
	2. Līguma mērķis ir noteikt visas finansiālās, mantiskās un tiesiskās attiecības starp Pusēm, realizējot Projektu.
1. **Līguma termiņš**
	1. Līgums stājas spēkā pēc abpusējas parakstīšanas un ir spēkā līdz visu saistību galīgai izpildei.
	2. Līgumattiecības atzīstamas par izbeigtām tad, kad Puses ir izpildījušas savstarpējās saistības.
2. **Projekta īstenošanas termiņš**
	1. Projekta īstenošanas termiņš ir **12 mēneši** no Līguma spēkā stāšanās dienas.
3. **Projekta finansējums un norēķinu kārtība**
	1. Projekta kopējais finansējums \_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi), ieskaitot visus nodokļus, t.sk.:

 4.1.1. **\_\_\_\_ EUR** (\_\_\_\_\_\_\_\_\_\_\_\_ *euro* un \_\_\_ centi (turpmāk – Līdzfinansējums)), ko finansē Pašvaldība;

4.1.2. **\_\_\_\_\_\_\_\_\_\_ EUR** (\_\_\_\_\_\_\_\_\_\_\_\_ *euro* un \_\_\_ centi) ir Līdzfinansējuma saņēmēja līdzekļi.

* 1. Līdzfinansējuma apmēru nosaka atbilstoši Konkursā iegūtai godalgotai vietai.
	2. Finansētājs 5 darba dienu laikā pēc Līguma spēkā stāšanās dienas ieskaita Finansējuma saņēmēja norādītajā kontā Līdzfinansējuma avansu 70 % (septiņdesmit procenti) apmērā.
	3. Atlikusī Līdzfinansējuma daļa tiek ieskaitīta Līdzfinansējuma saņēmēja norādītajā bankas kontā 5 darbdienu laikā pēc Līdzfinansējuma saņēmēja atskaites apstiprināšanas pašvaldībā par visa Līdzfinansējuma avansa izlietojumu, bet ne ātrāk par 5.1.4.1. apakšpunktā norādītās Atskaites apstiprināšanu.
	4. Līdzfinansējuma saņēmējs nodrošina, ka visi ar Projektu saistītie izmaksu apliecinošie dokumenti (oriģināli vai apliecinātas kopijas) par Līdzfinansējuma izlietojumu tiek noformēti ar Līdzfinansējuma saņēmēja rekvizītiem (reģistrācijas Nr. un adrese), un tiek iesniegti Finansētājam kopā ar pārējiem Projekta izmaksas apliecinošiem dokumentiem (oriģināliem vai apliecinātām kopijām). Ar Projektu saistītie izmaksas apliecinošie dokumenti Līguma izpratnē ir rēķini, bankas maksājumu uzdevumi, pavadzīmes un čeki.
	5. Izmaksas, kas tiek uzskatītas par attiecināmām:
		1. preces izstrādes izmaksas;
		2. pirmreizējas izmaksas, kas saistītas ar telpu iekārtošanu un inventāra iegādi (telpu remonta izmaksas, ja ir noslēgts telpu nomas līgums uz laiku ne īsāku par 3 gadiem);
		3. mārketinga izmaksas;
		4. specifiskas tehnikas un/vai iekārtas iegāde (t.sk., tehnikas un/vai iekārtas transports, uzstādīšana, darbinieku apmācība);
		5. izejmateriālu iegāde saimnieciskās darbības uzsākšanai/ražošanai;
		6. tīmekļvietnes izstrāde;
		7. licenču iegāde;
		8. specifiska rakstura datorprogrammu iegāde;
		9. specifiska rakstura darbaspēka apmācība;
		10. informatīvo materiālu iespiešana un izplatīšana;
		11. preču zīmes reģistrācija;
		12. patentu reģistrācija LR Patentu valdē;
		13. citas pamatotas vajadzības, kuras par tādam ir atzinusi konkursa vērtēšanas komisija.
	6. Par neattiecināmām izmaksām tiek uzskatītas visas citas 4.6. punktā neminētās izmaksas.
	7. Gadījumā, ja Projekta neattiecināmo izmaksu apmaksai tiek izmantots Līdzfinansējums, Līdzfinansējuma saņēmējs atmaksā Finansētājam izlietoto summu 5 darba dienu laikā no šāda fakta konstatēšanas dienas.
	8. Līdzfinansējuma saņēmējam ieskaitīto, bet Projekta īstenošanai neizlietoto Līdzfinansējumu Līdzfinansējuma saņēmējs atmaksā Finansētājam 5 darba dienu laikā pēc Projekta pabeigšanas datuma.
	9. Finansētājs nenes atbildību par zaudējumiem un/vai neiegūto peļņu, kas Līdzfinansējuma saņēmējam varētu rasties īstenojot Projektu un pildot Līguma nosacījumus. Līdzfinansējuma saņēmējam nav tiesību pieprasīt Finansētājam atlīdzināt zaudējumus, kas tam radušies saistībā ar Projekta un Līguma saistību neizpildi.
1. **Līdzfinansējuma saņēmēja saistības**
	1. Līdzfinansējuma saņēmējs apņemas:
		1. īstenot Projektu Līgumā noteiktajos termiņos un kārtībā, atbilstoši 1.1. punktā minētajiem dokumentiem;
		2. nodrošināt Projekta dokumentēšanu, t.sk., fotografēšanu;
		3. nodrošināt Projekta mērķu un rezultatīvo rādītāju sasniegšanu atbilstoši Pieteikumam;
		4. iesniegt Konkursa kontaktpersonai šādas atskaites:
			1. vienu reizi pusgadā – atskaiti par Līdzfinansējuma izlietojumu pēc Konkursa Nolikuma 6.pielikumā noteiktas formas (turpmāk – Atskaite) elektroniski parakstītu ar drošu e-parakstu, izmantojot e-pasta adresi vai portālu Latvija.lv, nosūtot uz e-pastu dome@adazi.lv, e-pasta tēmas nosaukumā norādot „Atskaite Ādažu novada jauno uzņēmēju konkursam 2022”, pievienojot izdevumus apliecinošo dokumentu kopijas, kas apliecina Līdzfinansējuma izlietojumu atbilstoši plānotajiem mērķiem;
			2. 10 darba dienu laikā pēc Projekta īstenošanas pabeigšanas – gala atskaiti par Projekta īstenošanas gaitu un sasniegtajiem rezultātiem pēc Konkursa Nolikuma 7.pielikumā noteiktās formas (turpmāk - Gala atskaite) elektroniski parakstītu ar drošu e-parakstu, izmantojot e-pasta adresi vai portālu Latvija.lv, nosūtot uz e-pastu dome@adazi.lv, e-pasta tēmas nosaukumā norādot „Gala atskaite Ādažu novada jauno uzņēmēju konkursam 2022”, un citus materiālus (bildes, publikācijas, izdevumus, plakātus u.tml.), kas apliecina Projekta īstenošanu;
			3. vienu reizi gadā pēc Projekta īstenošanas pabeigšanas 3 gadu periodā, līdz kārtējā gadā 30.martam – pārskatu par veikto saimniecisko darbību iepriekšējā pārskata gadā pēc Konkursa Nolikuma 8.pielikumā noteiktās formas un finanšu pārskatu (turpmāk – Ikgadējā atskaite);
		5. izlietot piešķirto Līdzfinansējumu tikai Projekta īstenošanai, atbilstoši ar Finansētāju saskaņotajam Pieteikumam, Konkursa Nolikumam un Līgumam;
		6. nodrošināt vismaz 3 gadus pēc Projekta īstenošanas pabeigšanas Projekta īstenošanas laikā iegādāto pamatlīdzekļu un nemateriālo ieguldījumu atrašanos Projekta īstenošanas vietā;
		7. pēc Gala atskaites iesniegšanas, Finansētāja noteiktajā laikā piedalīties Finansētāja organizētajā pasākumā ar prezentāciju par Projekta īstenošanu un sasniegtajiem rezultātiem;
		8. 5 darba dienu laikā atmaksāt Finansētājam visu saņemto Līdzfinansējumu, ja iestājies viens no šiem gadījumiem:
			1. Līdzfinansējums izlietots citu 4.6.punktā neminētu izmaksu segšanai un/vai neatbilstoši Projekta mērķiem;
			2. Projekts netiek īstenots (tajā skaitā, bet ne tikai – Projekts netiek uzsākts);
			3. noteiktā termiņā netiek iesniegtas Līgumā un Konkursa Nolikumā noteiktās atskaites vai tās neatbilst Līgumā noteiktām prasībām;
			4. netiek pildīts 5.1.6.apakšpunkts;
			5. izdevumu attaisnojošie dokumenti nav noformēti atbilstoši spēkā esošo normatīvo aktu prasībām;
			6. Līdzfinansējuma saņēmējs ir maldinājis Finansētāju;
			7. Projekta īstenošanas laikā vai 3 gadu laikā pēc Projekta īstenošanas pabeigšanas Līdzfinansējuma saņēmējs ir pārtraucis saimniecisko darbību un/vai uzsācis tās likvidācijas procesu;
		9. veikt saimniecisko darbību Pieteikumā norādītajā vietā. Mainoties vietai, ne vēlāk kā 5 darba dienu laikā informēt Finansētāju par izmaiņām;
		10. patstāvīgi samaksāt visus nodokļus (t.sk., no Līdzfinansējuma) atbilstoši spēkā esošajiem normatīvajiem aktiem;
		11. iekļaut norādi par Finansētāja atbalstu Projektam visos ar Projektu saistītos paziņojumos un reklāmās, kā arī visa veida iespieddarbos, norādot, ka *„Projekts īstenots ar Ādažu novada pašvaldības līdzfinansējumu”;*
		12. pēc Finansētāja pieprasījuma uzrādīt visu ar Projektu saistīto dokumentāciju (t.sk., izdevumus attaisnojošos dokumentus);
		13. 10 gadus no dienas, kad tam ir piešķirts *de minimis* atbalsts, glabāt datus par saņemto *de minimis* atbalstu, t.sk. uzskaites veidlapu par sniedzamo informāciju *de minimis* atbalsta piešķiršanai un uzskaites veidlapu par *de minimis* atbalsta piešķiršanu.
2. **Finansētāja saistības**
	1. Finansētājs, saņemot Atskaiti, Gala atskaiti un Ikgadējo atskaiti, 10 darba dienu laikā no katras atskaites saņemšanas dienas nodrošina iesniegtās informācijas pārbaudi un pārliecinās vai Projekta īstenošana notiek atbilstoši Līguma nosacījumiem. Pozitīvā gadījumā pašvaldības izpilddirektors apstiprina atskaiti un informē Līdzfinansējuma saņēmēju elektroniski. Negatīvā gadījumā Dome par to rakstveidā informē Līdzfinansējuma saņēmēju.
	2. Finansētājam ir tiesības, iepriekš brīdinot Līdzfinansējuma saņēmēju, veikt pārbaudi par Projekta īstenošanas gaitu un tā turpmāko darbību pēc Projekta īstenošanas pabeigšanas, lai pārliecinātos par:
		1. iegādāto pamatlīdzekļu un nemateriālo ieguldījumu atrašanos Projekta īstenošanas vietā;
		2. Projekta īstenošanas norisi atbilstoši iesniegtajam Pieteikumam;
		3. citu saistību izpildi, kas izriet no Pieteikuma un Līguma.
	3. Finansētājam ir tiesības samazināt izmaksājamo Līdzfinansējumu vai tā daļu, ja:
		1. Līdzfinansējuma saņēmēja iesniegtajos izdevumus apliecinošajos dokumentos iekļautās summas nepamatoti pārsniedz tirgus cenas;
		2. Līdzfinansējuma saņēmējs ir izlietojis mazāku finanšu līdzekļu apjomu, nekā bija paredzēts saskaņotajā Projekta tāmē.
	4. Ja ir pārkāptas Komisijas regulas Nr. 1407/2013 prasības, Līdzfinansējuma saņēmējam ir pienākums atmaksāt Finansētājam visu projekta ietvaros saņemto Līdzfinansējumu (komercdarbības atbalstu) kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts Līdzfinansējuma saņēmējam līdz tā atgūšanas dienai, ievērojot Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 11. pantā noteikto procentu likmes piemērošanas metodi.
3. **Citi nosacījumi**
	1. Par jebkurām izmaiņām Projekta īstenošanas gaitā Līdzfinansējuma saņēmējs nekavējoties rakstiski informē Konkursa koordinatoru.
	2. Izmaiņas Projekta saturā vai budžetā ir izdarāmas tikai pēc pašvaldības izpilddirektora rakstiska saskaņojuma saņemšanas.
	3. Īstenojot Projektu, jāievēro visi Latvijas normatīvie akti un pašvaldības saistošie noteikumi.
	4. Visas Līguma izmaiņas ir spēkā tikai tad, ja tās ir parakstījušas abas Puses.
	5. Visi strīdi un nesaskaņas starp Pusēm tiek atrisināti savstarpējā sarunu ceļā, bet, ja vienošanās netiek panākta, tad strīdi tiek risināti Latvijas Republikas likumdošanā noteiktā kārtībā.
	6. Ja Līdzfinansējuma saņēmējs kavē kādu no Līgumā noteiktajiem termiņiem, tas maksā Finansētājam nokavējuma procentus par katru nokavēto termiņa dienu 0,1 % apmērā no Līdzfinansējuma.
	7. Ja iestājas gadījums, kad Finansētājs piemēro kādu no 4.8., 4.9., 5.1.8. vai 7.6.punktā noteiktajām sankcijām, tad Līdzfinansējuma saņēmējam, pēc Finansētāja rakstiska paziņojuma saņemšanas par sankcijas piemērošanu ir pienākums paziņojumā norādītā termiņā samaksāt Finansētāja aprēķināto summu, pretējā gadījumā Finansētājs ir tiesīgs vērsties pret Līdzfinansējuma saņēmēju ar prasību tiesā.
	8. Puses tiek atbrīvotas no atbildības par daļēju vai pilnīgu saistību neizpildi, ja šī neizpilde radusies nepārvaramas varas (*force majeure*) ietekmes rezultātā, ko Puses nevarēja paredzēt, novērst vai ietekmēt. Par šādu apstākļu iestāšanos 10 (desmit) darba dienu laikā jāinformē otra Puse.
	9. Pušu kontaktpersonas:
		1. no Finansētāja puses - Konkursa koordinators ir Ādažu novada pašvaldības Attīstības un projektu nodaļas **vecākā projektu eksperte Laura Bite** (t. 67 398 055, e-pasts: laura.bite@adazi.lv);
		2. no Finansējuma saņēmēja puses **Projekta vadītājs ir** \_\_\_\_\_\_\_\_\_\_ (t.\_\_\_\_\_\_\_\_\_\_\_\_\_\_ e-pasts:\_\_\_\_\_\_\_\_\_\_\_\_\_\_\_\_).
	10. Līgums sagatavots elektroniska dokumenta veidā uz 4 lapām un parakstīts elektroniski ar drošu elektronisko parakstu. Līguma parakstīšanas datums ir pēdējā droša elektroniskā paraksta un laika zīmoga pievienošanas brīdis.
	11. Līgumam, kā neatņemama sastāvdaļa, tiek pievienoti šādi pielikumi:

7.11.1. Projekta Pieteikums uz \_\_ lp.;

7.11.2. Nomas vai patapinājuma līguma kopija (ja attiecināms) uz \_\_ lp.

**Pušu rekvizīti un paraksti:**

|  |  |
| --- | --- |
| Dome: **Ādažu novada pašvaldība**Reģ. Nr. 90000048472Adrese: Gaujas iela 33A, Ādaži, Ādažu pagasts,Ādažu novads, LV-2164Kredītiestādes rekvizīti: Valsts kaseKonts Nr.: LV43TREL9802419010000Pašvaldības izpilddirektors **Guntis Porietis** | Līdzfinansējuma saņēmējs: **Vārds Uzvārds**Saimnieciskās darbības veicēja (komersanta) reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_Juridiskā adrese: \_\_\_\_\_\_\_\_\_\_\_\_, Ādaži, Ādažu pagasts; Ādažu nov., LV-2164 Kredītiestādes rekvizīti: \_\_\_\_\_\_\_\_\_\_\_\_\_\_\_\_\_\_\_Konts Nr.: \_\_\_\_\_\_\_\_\_\_\_\_\_\_\_\_\_\_**Vārds, uzvārds** |

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU